**Bønes IL -**

**Innkomne saker til årsmøte 26.03.2014**

**Forslag 1: Fordeling av treningstider i idrettslaget**

Det bør ikke bli slik at det ikke lar seg kombinere og delta på Telenor Xtra, spille fotball og håndball gjennom vintersesongen. Treningstidene må harmoniseres mellom disse tre aktivitetene.

***Innstilling fra hovedstyret:***

*Ved fjorårets årsmøte ble det vedtatt opprettet et felles sportslig utvalg som skal sørge for at treningstider for håndball og fotball blir koordinert innad i de ulike årganger slik at alle spillerne skal kunne kombinere begge idretter lengst mulig. Klubben vil etter beste evne tilrettelegge for at dette skal la seg kombinere med andre aktiviteter i klubbregi.*

**Vedtak:**

**Forslag 2: Videre arbeid med Bønesbanen**

Hovedstyret har ila 2013 vært i dialog og i flere møter med Bergen Kommune vedr. Bønesbanen. Bønes idrettslag har allerede indikert ovenfor kommunen at vi ønsker leie evt. bygsle G.nr 20 B.nr 1725, grusbanen ved Bønes skole, Bønesbanen. Videre er det innhentet tilbud på kunstgress, overslag på kostnader ifbm grunnarbeider for en oppgradering av banen. Hovedstyret har videre vært i dialog med hovedstyret i Kråkenes IL for et evt. samarbeid i denne saken. Hovedstyret ønsker aksept fra Årsmøtet til å gå videre med denne saken. Dette vil innebære økonomiske forpliktelser som må vedtas i et senere ekstraordinært årsmøte.

***Hovedstyrets innstilling:***

*Årsmøtet stiller seg positiv til videre arbeid med Bønesbanen.*

**Vedtak:**

**Forslag 3: Aerobic**

Trimgruppe/Aerobic har vært en del av Bønes IL siden oppstarten. De siste årene har Aerobic vist en negativ økonomisk utvikling. I dagens form er det ikke økonomisk forsvarlig å drive dette tilbudet videre. Hovedstyret har vært i dialog med ansvarlig instruktør for ulike modeller for videre drift av dette tilbudet.

***Hovedstyrets innstilling:***

*Tilbudet avvikles i Bønes IL sin regi juni 2014.*

**Vedtak:**

**Forslag 4: Idrettsskolen**

Fotball og håndball er aktivitetstilbud som tilbys i andre klubber fra et tidligere alderstrinn enn Bønes IL.

***Hovedstyrets innstilling:***

*Idrettsskolen vil bli videreført i dagens variant for siste år i barnehagen (fra august), samt 1. klasse. Deretter kan de gå inn i de ulike særlag.*

**Vedtak:**